கேள்வி: வழை மரம் என்பது என்ன?
பதில்: வழை (''Ochrocarpos longifolius'') என்பது சுரபுன்னை மரத்தைக் குறிக்கும்.ஆசிரியநிகண்டு நான்காவது மரப்பெயர்த் தொகுதி பாடல் 4 :'கொங்கு முதிர் நறு வழை' எனக் குறிஞ்சிப்பாட்டு விளக்கம் தருகிறது. அதன்படி இந்தப் பூவில் மகரந்தப்பொடிகள் முதிர்ந்து கிடக்கும் காட்சியை இந்தப் படத்தில் கண்டு இன்புறலாம். ;வழைமரம் பற்றிச் சங்கப்பாடல்கள் தரும் செய்திகள் * ஆய் குடிப்பூ வழை.வழைப்பூங்கண்ணி வாய்வாள் அண்டிரன் - புறநானூறு 131-2 * குறிஞ்சி நில மகளிர் குவித்து விளையாடியதாகக் கூறப்பட்டுள்ள 99 மலர்களில் ஒன்று வழை.குறிஞ்சிப்பாட்டு 83 * வையை ஆறு அடித்துக்கொண்டுவந்த மலர்களில் ஒன்று.பரிபாடல் 12-5 * நல்ல நீரோட்டமுள்ள நிலத்தில் வழை வளரும்.வழையொடு வாழை ஓங்கிய தாழ்கண் அசும்பு - அகநானூறு 8-8 * கழை என்னும் பெருமூங்கில், ஆசினிப்பலா போன்ற மரங்களுடன் சேர்ந்து வளரும்.கழை அமல் சிலம்பின் வழை தலை வாட - அகநானூறு 177-7 * குமணன் ஆண்ட முதிரமலையில் கழை வளர்ந்திருந்த்து.கழை வளர் சிலம்பின் வழையொடு நீடி, ஆசினிக் கவினிய பலா - புறநானூறு 158-21 * தொண்டைநாட்டு மலைகளில் செழித்திருந்தது.தொண்டையர் வழை அமல் அடுக்கம் - குறுந்தொகை 260 * யானை விரும்பும் தழைமரம்.களிறு ... வழை அமல் வியன்காடு சிலம்பப் பிளிறும் - பதிற்றுப்பத்து 41-13 * மூங்கில் நெல் அரிசி போட்டுக் குறமகள் வழை வளர்ந்த மலைச்சாரல் மணக்கும்படி சோறு ஆக்கினாள்.கழைவளர் நெல்லின் அரி உலை ஏற்றி வழை அமல் சாரல் கமழத் துழைஇ - மலைபடுகடாம் 181 * வழை வளர்ந்த காடு நீர்வளம் மிக்கது ஆகையால் பாலைநிலமாக மாறுவதில்லை.வறன் உறல் அறியாத வழை அமல் நறுஞ்சாரல் - கலித்தொகை 53-1 * வழைக்காட்டில் வருடை மான்களை மலைமக்கள் வளர்ப்பர்.வழைவளர் சாரல் வருடை நன்மான் குழவி வளர்ப்பவர் பாலப் பாராட்டி - கலித்தொகை 50-21 ;பண்புப்பெயர் :வழைச்சு என்னும் சொல் ‘குழகுழத்’ தன்மையைக் குறிக்கும்.வல் வாய்ச் சாடியின் வழைச்சு அற விளைந்த வெந்நீர் அரியல் - வழைச்சு – பெரும்பாணாற்றுப்படை 280